***Annie*** er en amerikansk musicalfilm fra 1982, regissert av John Huston og koreografert av Arlene Phillips.

Rollene blir spilt av Albert Finney, Carol Burnett, Ann Reinking, Tim Curry, Bernadette Peters, Geoffrey Holder, Edward Herrmann og Aileen Quinn i sin filmdebut. Familiefilmen er basert på Broadwayoppsetningen med samme navn av Charles Strouse, Martin Charnin og Thomas Meehan, som igjen er basert på tegneserien *Little Orphan Annie* fra 1924 av Harold Gray.

Filmen ble nominert for beste scenografi og beste lydspor ved Oscarutdelingen i 1983.

Handling
--------

I 1933, under den store depresjonen, bor en ung foreldreløs jente ved navn Annie på Hudson Street Orphanage i New York City. Barnehjemmet drives av Agatha Hannigan, en grusom alkoholiker som tvinger de foreldreløse barna til å rengjøre hele bygningen daglig. Med halvparten av en medaljong som eneste eiendel, er Annie fremdeles optimistisk på at foreldrene hennes, som forlot henne på dørstokken ved barnehjemmet som baby, vil komme tilbake for å hente henne. Annie sniker seg ut med hjelp fra Mr. Bundles, og adopterer en løshund som hun gir navnet Sandy. Annie blir imidlertid eskortert tilbake til barnehjemmet kort tid senere. Grace Farrell, sekretær for milliardæren Oliver Warbucks, ankommer for å invitere en foreldreløs til å bo hos Mr. Warbucks i en uke - for å forbedre hans offentlige image.

Annie blir valgt og reiser til Warbucks herskapshus, hvor hun møter hans mange tjenere og to livvakter: Punjab og Asp. Warbucks tar med seg Annie og Grace til Radio City Music Hall for å se en film, og han begynner snart å like Annie. Grace oppfordrer ham til å adoptere Annie, og han møter frøken Hannigan for å overbevise henne om å signere papirene for adopsjonen. Men Annie forklarer hensikten med den ødelagte medaljongen sin, og hennes håp om at foreldrene hennes skal komme tilbake med den andre halvparten. Warbucks dukker derfor opp på et radioprogram, og tilbyr 50 000 dollar for å finne Annies biologiske foreldre. Dette forårsaker massehysteri, og mange som dukker opp for å påstå at de er foreldrene hennes for å kreve pengene. For å unnslippe galskapen flyr Warbucks og Annie til Det hvite hus i Washington D.C. og introduserer henne for president Franklin D. Roosevelt og hans kone Eleanor.

Roosevelt informerer dem om planen hans om å innføre et nytt sosialt velferdsprogram for å hjelpe de aller fattigeste innbyggerne, og han ber Warbucks lede programmet. Samtidig blir Annie motløs når Grace avslører at ingen av de potensielle foreldrene hennes visste om medaljongen. Hannigan får besøk av broren sin Rooster, en bedrager og kjæresten hans Lily St. Regis. De planlegger å posere som Annies foreldre, for å få belønningen på 50 000 dollar. Men Hannigan avslører at Annies virkelige foreldre ble drept i en brann, og hun har den andre halvdelen av medaljongen. Annies venner ved barnehjemmet overhører denne samtalen, og forsøker å snike seg ut. Men de blir snart oppdaget, og låst inne. Rooster og Lily lykkes med planen deres, og får med seg Anniee. Men vennene hennes får endelig kontakt med Warbucks, og forteller ham sannheten. Han informerer politiet, og de forsøker å finne igjen Annie.

Skuespillere
------------

* Aileen Quinn som Annie Bennett Warbucks. En 10 år gammel foreldreløs jente.
* Albert Finney som Oliver Warbucks. En billionær og forretningsmann som adopterer Annie.
* Carol Burnett som Miss Agatha Hannigan. En slem alkoholiker, og storesøsteren til Rooster.
* Ann Reinking som Grace Farrell. Sekretæren til Mr. Warbucks
* Bernadette Peters som Lily St. Regis. En tyv og kjæresten til Rooster
* Edward Herrmann som Franklin D. Roosevelt, den 32. presidenten i USA
* Lois de Banzie som USAs førstedame Eleanor Roosevelt.
* Geoffrey Holder som Punjab, livvakten til Mr. Warbuck
* Roger Minami som Asp. Warbucks japanske sjåfør og livvakt, som lærer Annie karate
* Toni Ann Gisondi som Molly. En seks år gammel foreldreløs som også blir adoptert av Warbucks, og blir Annies lillesøster
* Rosanne Sorrentino som Pepper. En fjorten år gammel foreldreløs jente
* Lara Berk som Tessie, en åtte år gammel foreldreløs jente.
* April Lerman som Kate, en tretten år gammel foreldreløs jente
* Robin Ignico som Duffy. En 11 år gammel foreldreløs, og Peppers beste venn
* Lucie Stewart som July. En ni år gammel foreldreløs, som blir adoptert sammen med Tessie
* Peter Marshall som Bert Healy, en radio show-programleder
* Irving Metzman som Mr. Bundles
* Ken Swofford som Weasel, en politimann
* I. M. Hobson som Drake, Warbucks hovmester som er allergisk mot hunder
* Lu Leonard som Mrs. Pugh, Warbuckss tjenestepike og kokk
* Victor Griffin som Saunders, en av Warbucks tjenere

Referanser
----------

1. ↑  ; besøksdato: 8. juli 2016.
2. 1 2 3 4 5 6 7 8  ; besøksdato: 8. juli 2016.
3. ↑  ; besøksdato: 8. juli 2016.
4. ↑  ; besøksdato: 8. juli 2016.
5. 1 2 3 4  ; besøksdato: 8. juli 2016.
6. ↑   Internet Movie Database, www.imdb.com, verkets språk engelsk, besøkt 14. april 2017[Hentet fra Wikidata]
7. ↑   arkiv-URL web.archive.org, razzies.com, besøkt 19. november 2019[Hentet fra Wikidata]

Eksterne lenker
---------------

* (en) *Annie* på Internet Movie Database Rediger på Wikidata

* (no) *Annie* hos Filmfront Rediger på Wikidata

* (sv) *Annie* i Svensk Filmdatabas Rediger på Wikidata

* (da) *Annie* i Danmark Nationale Filminstitut Rediger på Wikidata

* (en) *Annie* på AllMovie Rediger på Wikidata

* (fr) *Annie* på Allociné Rediger på Wikidata

* (nl) *Annie* på MovieMeter Rediger på Wikidata

* (en) *Annie* på Turner Classic Movies Rediger på Wikidata

* (en) *Annie* på American Film Institute Rediger på Wikidata

* (en) *Annie* på Rotten Tomatoes Rediger på Wikidata


|  |  |
| --- | --- |
| Oppslagsverk/autoritetsdata | LCCN **·** BBC Things
 |